Sve veći broj gradova poziva Amerikance da se oslobode flaširane vode
Amerikanci su prošle godine popili više od 30 milijardi flaša vode. Većina - oko 80 odsto -završi na deponijama otpadaka. Ako bi se por
Njujork se pridružio gradovima koji uporno mole Amerikance da prestanu da kupuju flaširanu vodu. Taj grad je nedavno pokrenuo reklamnu kampanju kojom se Njujorčani pozivaju da zamene flaširanu vodu vodom sa česme. Stručnjaci za životnu sredinu kažu da problem nije voda u flašama, nego plastika od koje se prave flaše. Amerikanci su zavisni od flaširane vode. Ali sve veći broj gradova poziva Amerikance a se oslobode ove navike. Pisac Čarls Fišmen kaže da ljudi piju sve veće količine flaširane vode i nanose sve veću štetu životnoj sredini. «Niko ne pomišlja da flaširana voda ima znatan negativan uticaj na životnu sredinu», kaže Fišmen. Ali naučnici tvrde da je štetna. Amerikanci su prošle godine popili više od 30 milijardi flaša ove vode. Većina - oko 80 odsto -završi na deponijama otpadaka. Ako bi se poređale jedna do druge, to bi bilo dovoljno nerazgradive plastike da se planeta okruži više od 150 puta. Zbog toga je Solt Lejk Siti zabranio korišćenje flaširane vode na nedavnom džez festivalu. Gradonačelnik Roki Anderson kaže da je flaširana voda reklamna prevara i odbija da na nju troši državni novac. Umesto flaširane vode, grad je služio rashlađenu vodu sa česme u razgradivim čašama. ''Moramo da se oslobodimo potrošačkih navika koje su užasne za okolinu i počnemo ponovo da pijemo vodu sa česme'', ističe gradonačelnik. Stručnjaci kažu da rašireno uverenje da je flaširana voda bolja nego voda sa česme, nije tačno. Mark Pastor, šef jednog luksuznog restorana u San Francisku, potpuno je uklonio flaširanu vodu sa jelovnika. ''Besmisleno je da služimo vodu u staklenim ili plastičnim flašama, kada imamo odličnu vodu sa česme'', kaže Pastor. Stručnjaci ukazuju da postoji još jedan razlog da se predje sa flaširane na vodu sa česme – za transport flaširane vode, potroši se mnogo goriva. Flaširana voda iz Francuske, na primer, putuje više od 8000 kilometara da bi dospela do prodavnice u Čikagu. Alen Herškovic iz , kaže da je transport flaširane vode štetan proces, kojim se povećava efekat staklene bašte. ''Ironično je što na nekim etiketama vidite snežne vrhove planina i glečere, dok proizvodnja te flaše doprinosi globalnom zagrevanju'', kaže Herškovic. Međutim, Džozef Dos, predsednik , kaže da je njegova industrija nepravedno izdvojena. ''Napor da se smanji negativan uticaj ambalaže na životnu sredinu, mora da se odnosi na sve proizvode, ne samo na vodu.'' Dos navodi inicijativu da se koristi plastika koja se pravi od kukuruzovine i nije štetna za životnu sredinu. On podseća i da neke kompanije daju deo profita za projekte vodosnabdevanja u zemljama u razvoju. A stručnjaci za životnu sredinu kažu da ljudi – ako bi hteli da svet bude netaknut i čist kao što izgleda na etiketama - moraju da smanje korišćenje flaširane vode.